खेल-कूद के बीच बांटी क्रिसमस की खुशियां
बिलासपुर | चर्च आफ ख्राइस्ट मिशन इन इंडिया सीएमडी चौक में शनिवार को बच्चे, युवा और महिलाओं के लिए खेल-कूद प्रतियोगिता हुई। इसमें डेढ़ सौ प्रतिभागियों ने प्रतिभा का प्रदर्शन किया। क्रिसमस के बाद शहर के विभिन्न गिरजाघरों के सदस्यों के बीच खेल प्रतियोगिताओं व सांस्कृतिक कार्यक्रमों का आयोजन हो रहा है। शनिवार को सीएमडी चौक के पास स्थित चर्च आफ ख्राइस्ट मिशन इन इंडिया में रस्सी खींच, कुर्सी दौड़, सुई धागा दौड़, लंगड़ी दौड़ प्रतियोगिता हुई। इसमें बच्चे, युवक-युवतियां व महिलाएं बढ़-चढ़ कर शामिल हुईं। स्पर्धा की शुरुआत में पास्टर सुदेश पाल और अंत में जान सेसिल दास ने प्रार्थना कराई। आयोजन में प्रकाश, जीवन मंगल, विजेश लाल, विक्टर मसीह, प्रकाश मसीह, एचसी जान, सामुएल वालेस, डब्ल्यूजे मसीह, डेनियल परीक्षा, एडवर्ड मसीह, मुखानंद, मुकेश पाल, प्रवीण जैसल समेत अन्य जुटे रहे।
ये रहे विजेता
रस्सी खींच प्रतियोगिता महिला वर्ग में शैलजा लाल एंड ग्रुप विजेता रहा। इसी तरह युवती वर्ग में ज्योति मसीह एंड ग्रुप व युवा ग्रुप में मुकेश पाल एंड ग्रुप विजेता रहे। सुई-धागा दौड़ में सोनिया लुइस और मीनू सिंह प्रथम, प्रगति सिंह व गायत्री जैसल द्वितीय, नम्रता पाल व शैलजा लाल तृतीय स्थान पर रहीं। लंगड़ी दौड़ के बालक वर्ग में रवि मसीह प्रथम रहे।
hin_Deva hin_Deva awa_Deva hin_Deva